CELEX: 32016R1712
Language: da
Date: 2016-06-07 00:00:00
Title: Kommissionens delegerede forordning (EU) 2016/1712 af 7. juni 2016 om supplerende regler til Europa-Parlamentets og Rådets direktiv 2014/59/EU om et regelsæt for genopretning og afvikling af kreditinstitutter og investeringsselskaber for så vidt angår reguleringsmæssige tekniske standarder, der præciserer et minimumssæt af oplysninger om finansielle kontrakter, der bør være omfattet af de detaljerede registre, og de omstændigheder, hvorunder dette krav bør gælde (EØS-relevant tekst)

24.9.2016   
            
            
               DA
            
            
               Den Europæiske Unions Tidende
            
            
               L 258/1
            
         KOMMISSIONENS DELEGEREDE FORORDNING (EU) 2016/1712
   af 7. juni 2016
   om supplerende regler til Europa-Parlamentets og Rådets direktiv 2014/59/EU om et regelsæt for genopretning og afvikling af kreditinstitutter og investeringsselskaber for så vidt angår reguleringsmæssige tekniske standarder, der præciserer et minimumssæt af oplysninger om finansielle kontrakter, der bør være omfattet af de detaljerede registre, og de omstændigheder, hvorunder dette krav bør gælde
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (1), særlig artikel 71, stk. 8, og
   ud fra følgende betragtninger:
   
               (1)
            
            
               For at sikre, at de kompetente myndigheder og afviklingsmyndighederne kan få let adgang til oplysninger om finansielle kontrakter, som defineret i artikel 2, stk. 1, nr. 100), i direktiv 2014/59/EU, hvis den gældende afviklingsplan eller koncernafviklingsplanen indeholder bestemmelser om afviklingsforanstaltninger over for de i artikel 1, stk. 1, litra b), c) eller d), i direktiv 2014/59/EU omhandlede institutter eller enheder, bør disse myndigheder kræve, at institutterne eller enhederne løbende registrerer et minimumssæt af oplysninger om sådanne kontrakter. Dette bør være med forbehold af de kompetente myndigheders eller afviklingsmyndighedernes beføjelse til at kræve, at der føres detaljerede registre med yderligere oplysninger om finansielle kontrakter, og at pålægge de i artikel 1, stk. 1, litra b), c) eller d), i direktiv 2014/59/EU omhandlede institutter eller enheder sådanne krav, når det er nødvendigt for at sikre en omfattende og effektiv planlægning.
            
         
               (2)
            
            
               Det minimumssæt af oplysninger, som institutternes eller enhedernes detaljerede registre over finansielle kontrakter skal indeholde, bør defineres klart. Dette bør være med forbehold af de kompetente myndigheders og afviklingsmyndighedernes beføjelse til at vælge at anvende det som model eller til at fastsætte det format, hvori de ønskede oplysninger bør forelægges inden for den tidsfrist, der er fastsat i anmodningen.
            
         
               (3)
            
            
               Det skal præciseres, at kravet til de relevante institutter eller enheder om at føre detaljerede registre over finansielle kontrakter ikke bør berøre de kompetente myndigheders og afviklingsmyndighedernes ret til at anmode om nødvendige oplysninger fra transaktionsregistre i henhold til artikel 81 i Europa-Parlamentets og Rådets forordning (EU) nr. 648/2012 (2) og artikel 71, stk. 7, i direktiv 2014/59/EU.
            
         
               (4)
            
            
               Denne forordning er baseret på det udkast til reguleringsmæssige tekniske standarder, som Den Europæiske Banktilsynsmyndighed har forelagt Kommissionen.
            
         
               (5)
            
            
               Den Europæiske Banktilsynsmyndighed har afholdt åbne offentlige høringer om det udkast til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for banker, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (3) —
            
         VEDTAGET DENNE FORORDNING:
   Artikel 1
   Krav om at føre detaljerede registre over finansielle kontrakter
   1.   Den kompetente myndighed eller afviklingsmyndigheden skal kræve, at de i artikel 1, stk. 1, litra b), c) eller d), i direktiv 2014/59/EU omhandlede institutter eller enheder fører detaljerede registre over finansielle kontrakter, hvis afviklingsplanen eller koncernafviklingsplanen indeholder bestemmelser om afviklingsforanstaltninger over for det pågældende institut eller den pågældende enhed, hvis betingelserne for afvikling er opfyldt.
   2.   Når det er nødvendigt for at sikre en omfattende og effektiv planlægning, kan de kompetente myndigheder og afviklingsmyndighederne pålægge de i artikel 1, stk. 1, litra b), c) eller d), i direktiv 2014/59/EU omhandlede institutter eller enheder, som ikke er omfattet af nærværende artikels stk. 1, de i samme stykke omhandlede krav.
   Artikel 2
   Minimumssæt af oplysninger om finansielle kontrakter, som de detaljerede registre skal omfatte
   1.   Et institut eller en enhed, der er forpligtet til at føre detaljerede registre over finansielle kontrakter i henhold til artikel 1, registrerer løbende det minimumssæt af oplysninger, der er opført i bilaget, for hver enkelt finansiel kontrakt i sine registre.
   2.   Det institut eller den enhed, der er omhandlet i stk. 1, skal på den kompetente myndigheds eller afviklingsmyndighedens anmodning give den anmodende myndighed adgang til de ønskede oplysninger om finansielle kontrakter eller fremsende oplysningerne til denne inden for den frist, der er fastsat i anmodningen.
   3.   Hvis et oplysningsfelt, der er opført i bilaget, ikke er relevant for en bestemt type finansiel kontrakt, og instituttet eller enheden som omhandlet i stk. 1 kan godtgøre dette for den kompetente myndighed eller afviklingsmyndigheden, er de oplysninger, der er relevante for det pågældende felt, undtaget fra kravet i artikel 1.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 173 af 12.6.2014. s. 190.
   
      (2)  Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (EUT L 201 af 27.7.2012, s. 1).
   
      (3)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).
   
      BILAG
      
         Minimumssæt af oplysninger om finansielle kontrakter, som de detaljerede registre skal omfatte
      
      
                   
               
               
                  Felt
               
               
                  Beskrivelse af de oplysninger, som de detaljerede registre over finansielle kontrakter skal omfatte
               
            
                  
                     Afdeling 1 — Parter i den finansielle kontrakt
                  
               
            
                  1
               
               
                  Tidsstempel for registrering
               
               
                  Registreringsdato og -tidspunkt.
               
            
                  2
               
               
                  ID-type for den indberettende modpart
               
               
                  Kodetype anvendt til at identificere den indberettende modpart.
               
            
                  3
               
               
                  ID for den indberettende modpart
               
               
                  Entydig kode (LEI-kode (Legal Entity Identifier), hvis en sådan findes) for den indberettende modpart.
               
            
                  4
               
               
                  ID-type for den anden modpart
               
               
                  Kodetype anvendt til at identificere den anden modpart.
               
            
                  5
               
               
                  ID for den anden modpart
               
               
                  Entydig identifikationskode (LEI-kode, hvis en sådan findes) for den anden modpart i den finansielle kontrakt. Dette felt skal udfyldes set fra den indberettende modparts synsvinkel. Hvis der er tale om en fysisk person, anvendes der konsekvent en kundekode.
               
            
                  6
               
               
                  Den indberettende modparts navn
               
               
                  Den indberettende modparts selskabsnavn.
                  Dette felt kan stå tomt, hvis LEI-koden anvendes til identificering af den indberettende modpart.
               
            
                  7
               
               
                  Den indberettende modparts hjemsted
               
               
                  Oplysninger om den indberettende modparts vedtægtsmæssige hjemsted (fuldstændig adresse, by og land).
                  Dette felt kan stå tomt, hvis LEI-koden anvendes til identificering af den indberettende modpart.
               
            
                  8
               
               
                  Den anden modparts land
               
               
                  Landekoden for det land, hvor det vedtægtsmæssige hjemsted for den anden modpart befinder sig, eller hvis den anden modpart er en fysisk person, for bopælslandet.
               
            
                  9
               
               
                  Lovvalg
               
               
                  Udpeg den lov, der gælder for den finansielle kontrakt.
               
            
                  10
               
               
                  Kontraktmæssig anerkendelse — gældsnedskrivnings- og konverteringsbeføjelser (kun for kontrakter, som er omfattet af tredjelandes lovgivning, med forbehold af kravet i kontraktbestemmelsen, jf. artikel 55, stk. 1, første afsnit, i direktiv 2014/59/EU)
               
               
                  Det kontraktvilkår, der kræves i henhold til artikel 55, stk. 1, i direktiv 2014/59/EU.
                  Når en sådan kontraktbestemmelse er omfattet af en masteraftale og gælder for alle erhverv, som er reguleret ved den pågældende masteraftale, kan den registreres på masteraftaleniveau.
               
            
                  11
               
               
                  Kontraktmæssig anerkendelse — suspension af opsigelsesrettigheder (kun for kontrakter, som er omfattet af tredjelandes lovgivning)
               
               
                  Den kontraktbestemmelse, hvorved kreditor eller en part i aftalen, der skaber passivet, anerkender en medlemsstats afviklingsmyndigheds beføjelse til at suspendere opsigelsesrettigheder.
                  Når en sådan kontraktbestemmelse er omfattet af en masteraftale og gælder for alle erhverv, som er reguleret ved den pågældende masteraftale, kan den registreres på masteraftaleniveau.
               
            
                  12
               
               
                  Kontraktmæssig anerkendelse — afviklingsbeføjelser (kun for kontrakter, som er omfattet af tredjelandes lovgivning)
               
               
                  Den kontraktbestemmelse, hvorved kreditor eller en part i aftalen, der skaber passivet, anerkender en medlemsstats afviklingsmyndigheds beføjelse til at anvende andre afviklingsbeføjelser end dem, der er anført i felt 10 og 11.
                  Når en sådan kontraktbestemmelse er omfattet af en masteraftale og gælder for alle erhverv, som er reguleret ved den pågældende masteraftale, kan den registreres på masteraftaleniveau.
               
            
                  13
               
               
                  Centrale forretningsområder
               
               
                  Udpeg den eller de centrale forretningsområder, som den finansielle kontrakt vedrører, hvis det er relevant.
               
            
                  14
               
               
                  Kontraktens værdi
               
               
                  Værdiansættelse til markedsværdi af den finansielle kontrakt eller værdiansættelse til modelværdi anvendt i medfør af artikel 11, stk. 2, i forordning (EU) nr. 648/2012 og indberettet i medfør af artikel 9 i forordning (EU) nr. 648/2012 og delegerede forordninger og gennemførelsesforordninger vedtaget i medfør deraf. Den centrale modparts værdiansættelse skal anvendes til en clearet handel.
               
            
                  15
               
               
                  Valuta for værdien
               
               
                  Den valuta, der er anvendt til værdiansættelsen af den finansielle kontrakt.
               
            
                  16
               
               
                  Tidsstempel for værdiansættelse
               
               
                  Dato og tidspunkt for sidste værdiansættelse.
                  For værdiansættelsen til markedsværdi indberettes datoen og tidspunktet for offentliggørelse af referencepriser.
               
            
                  17
               
               
                  Værdiansættelsestype
               
               
                  Angiv, hvorvidt der er tale om værdiansættelse til markedsværdi eller modelværdi, eller om værdiansættelsen leveres af den centrale modpart.
               
            
                  18
               
               
                  Sikkerhedsstillelse
               
               
                  Angiv, om der findes en aftale om sikkerhedsstillelse mellem modparterne. Hvis den finansielle kontrakt er omfattet af rapporteringskravene i artikel 9 i forordning (EU) nr. 648/2012 og delegerede forordninger og gennemførelsesforordninger vedtaget i medfør deraf, skal der forelægges oplysninger om sikkerhedsstillelse i overensstemmelse med disse krav.
               
            
                  19
               
               
                  Sikkerhedsstillelsesportefølje
               
               
                  Angiv, hvorvidt sikkerhedsstillelsen er stillet på porteføljebasis. På porteføljebasis betyder, at sikkerhedsstillelsen ikke beregnes for den enkelte handel, men på grundlag af nettopositioner opgjort ud fra et sæt aftaler.
               
            
                  20
               
               
                  Kode for sikkerhedsstillelsesportefølje
               
               
                  Hvis sikkerhedsstillelsen indberettes på porteføljebasis, skal den indberettende modpart anvende en entydig identifikationskode for porteføljen.
               
            
                  21
               
               
                  Posteret initialmargin
               
               
                  Værdi af den initialmargin, som den indberettende modpart har posteret over for den anden modpart.
                  Hvis initialmarginen posteres på porteføljebasis, skal værdien af hele initialmarginen for porteføljen anføres i dette felt.
               
            
                  22
               
               
                  Valuta for den posterede initialmargin
               
               
                  Angiv valutaen for den posterede initialmargin.
               
            
                  23
               
               
                  Posteret variationsmargin
               
               
                  Værdi af den variationsmargin, herunder også afviklet kontant, som den indberettende modpart har posteret over for den anden modpart.
                  Hvis variationsmarginen posteres på porteføljebasis, skal værdien af hele den variationsmargin, der er posteret for porteføljen, anføres i dette felt.
               
            
                  24
               
               
                  Valuta for den posterede variationsmargin
               
               
                  Angiv valutaen for den posterede variationsmargin.
               
            
                  25
               
               
                  Modtaget initialmargin
               
               
                  Værdi af den initialmargin, som den indberettende modpart har modtaget fra den anden modpart.
                  Hvis initialmarginen modtages på porteføljebasis, skal værdien af hele den initialmargen, der modtages for porteføljen, anføres i dette felt.
               
            
                  26
               
               
                  Valuta for den modtagne initialmargen
               
               
                  Angiv valutaen for den modtagne initialmargen.
               
            
                  27
               
               
                  Modtaget variationsmargin
               
               
                  Værdi af den variationsmargin, herunder også afviklet kontant, som den indberettende modpart har modtaget fra den anden modpart.
                  Hvis variationsmarginen modtages på porteføljebasis, skal værdien af hele den variationsmargin, der modtages for porteføljen, anføres i dette felt.
               
            
                  28
               
               
                  Valuta for den modtagne variationsmargin
               
               
                  Angiv valutaen for den modtagne variationsmargin.
               
            
                  
                     Afdeling 2a — Type af finansiel kontrakt
                  
               
            
                  29
               
               
                  Type af finansiel kontrakt
               
               
                  Klassificer den finansielle kontrakt i henhold til artikel 2, stk. 1, nr. 100), i direktiv 2014/59/EU.
               
            
                  30
               
               
                  ID for den finansielle kontrakt
               
               
                  Entydigt handels-ID, hvis den finansielle kontrakt er omfattet af rapporteringskravene i artikel 9 i forordning (EU) nr. 648/2012 og delegerede forordninger og gennemførelsesforordninger vedtaget i medfør deraf. For enhver anden finansiel kontrakt det ID, der er tildelt af den indberettende modpart.
               
            
                  
                     Afdeling 2b — Nærmere oplysninger om transaktionen
                  
               
            
                  31
               
               
                  Ikrafttrædelsesdato
               
               
                  Dato, på hvilken forpligtelserne i henhold til den finansielle kontrakt får virkning.
               
            
                  32
               
               
                  Udløbsdato
               
               
                  Oprindelig udløbsdato for den indberettede finansielle kontrakt. Førtidig opsigelse registreres ikke i dette felt.
               
            
                  33
               
               
                  Opsigelsesdato
               
               
                  Opsigelsesdato i tilfælde af førtidig opsigelse af den indberettede finansielle kontrakt.
                  Dette felt udfyldes ikke, hvis datoen ikke er forskellig fra udløbsdatoen.
               
            
                  34
               
               
                  Opsigelsesret
               
               
                  Angiv, hvorvidt den anden modparts opsigelsesret under de indberettede finansielle kontrakter er baseret på insolvens eller den finansielle situation i instituttet under afvikling.
                  Når en sådan kontraktbestemmelse er omfattet af en masteraftale og gælder for alle erhverv, som er reguleret ved den pågældende masteraftale, kan den registreres på masteraftaleniveau.
               
            
                  35
               
               
                  Masteraftaletype
               
               
                  Angivelse af navnet på den pågældende masteraftale, hvis denne anvendes i forbindelse med den indberettede finansielle kontrakt (f.eks. ISDA-masteraftale, Master Power Purchase and Sale Agreement, International ForEx Master Agreement, European Master Agreement eller lokale masteraftaler).
               
            
                  36
               
               
                  Masteraftaleversion
               
               
                  Angivelse af året for den version af masteraftalen, der i givet fald er anvendt ved den indberettede handel (f.eks. 1992, 2002 osv.).
               
            
                  37
               
               
                  Nettingaftale
               
               
                  Hvis den finansielle kontrakt er en del af en nettingaftale, jf. artikel 2, stk. 1, nr. 98), i direktiv 2014/59/EU, anføres en entydig reference til nettingaftalen.
               
            
                  38
               
               
                  Type af passiv/fordring
               
               
                  Angiv, om passiver hidrørende fra den finansielle kontrakt:
                  
                              —
                           
                           
                              er helt udelukket fra bail-in i henhold til artikel 44, stk. 2, i direktiv 2014/59/EU
                           
                        
                              —
                           
                           
                              er delvist udelukket fra bail-in i henhold til artikel 44, stk. 2, i direktiv 2014/59/EU
                           
                        
                              —
                           
                           
                              ikke er udelukket fra bail-in i henhold til artikel 44, stk. 2, i direktiv 2014/59/EU.
                           
                        
            
                  
                     Afdeling 2c — Clearing
                  
               
            
                  39
               
               
                  Clearingforpligtelse
               
               
                  Angiv, om den indberettede finansielle kontrakt tilhører en OTC-derivatklasse, som er erklæret omfattet af clearingforpligtelsen, og om begge kontraktens modparter er omfattet af clearingforpligtelsen i henhold til forordning (EU) nr. 648/2012 fra og med tidspunktet for gennemførelsen af den finansielle kontrakt.
               
            
                  40
               
               
                  Clearet
               
               
                  Angiv, hvorvidt der har fundet clearing sted.
               
            
                  41
               
               
                  Tidsstempel for clearing
               
               
                  Klokkeslæt og dato for clearingen.
               
            
                  42
               
               
                  Central modpart
               
               
                  Hvis der er tale om en finansiel kontrakt, der er clearet, den entydige kode for den centrale modpart, der har clearet den finansielle kontrakt.
               
            
                  43
               
               
                  Koncernintern
               
               
                  Angiv, hvorvidt den finansielle kontrakt er indgået i form af en koncernintern transaktion, jf. artikel 3 i forordning (EU) nr. 648/2012.